उसके लिये उन्होंने पहले सर्वसम्मति बनायी. सबकी सलाह से फैसले हुए हैं तो अब उसके सकारात्मक परिणाम सामने आ रहे हैं तो इसमें सभी को खुश होना चाहिए. यह अकेली भाजपा की खुशी नहीं हैं. कुछ भी हो ऐसे निर्णय साहस से ही लिये जाते हैं और इस साहस के लिये मोदी की प्रशंसा हुई है और हो रही है. नरेन्द्र मोदी का आर्थिक दृष्टिकोण एवं नीतियां एक व्यापक परिवर्तन की आहट है. उनकी विदेश यात्राएं एवं भारत में उनके नये-नये प्रयोग एवं निर्णय नये भारत को निर्मित कर रहे हैं. विश्व बैंक ने भी इन स्थितियों को महसूस किया है. मोदी की संकल्प शक्ति को पहचाना है. तभी वे रेटिंग एवं रैंकिंग दे रहे हैं. मोदी देश को जिन दिशाओं की ओर अग्रसर कर रहे हैं. उससे राजनीति एवं व्यवस्था में व्यापक सुधार देखा जा रहा है. आर्थिक क्षेत्र में हलचल हो रही है.